Ludovicus, Dei gratia Francie rex, universis ad quos littere presentes pervenerint, salutem in Domino. Cum, propter periculum guerrarum quod ville Chableiarum ad presens cernimus imminere, eandem villam in protectione nostra susceperimus, vobis scire facimus, quod nos contra dilectum fidelem nostrum Th., comitem Campanie novum jus in hoc nobis non volumus acquiri. Actum Parisius, anno Domini Mº CCº XXº nono, mense julio.